Pécs-Baranyai Kereskedelmi és Iparkamara

design LAB - Speed Dating
2021-05-17 | Online
A Magyar Divat & Design Ügynökség design LAB néven indított inkubációs programja egyedülállóan kapcsolja össze a designipari gyártókat és tervezőket. A projekt keretében egy olyan közösen átgondolt és részletesen kidolgozott pályázati anyaggal jelentkezhetnek, amivel elsősorban bútor, lakáskiegészítő és textil termékek megvalósításához kaphatnak pénzügyi segítséget, melyek sorozatgyártásra alkalmasak.

A projekt a gyártók professzionalizmusát és a tervezők kreativitását kapcsolja össze új együttműködések keretében, melyhez elengedhetetlen a megfelelő partnerek egymásra találása. A gyártók és tervezők közötti kapcsolatteremtést az Ügynökség egy „Speed Dating” esemény megszervezésével is segíti, melyet a jelenlegi vírushelyzetre tekintettel az online térben valósít meg. A rendezvény keretében egyszerre több gyártó és tervező egyeztethet egymással az együttműködési lehetőségekről külön-külön webkamerás interjúkon keresztül.

A virtuális meeting célja, hogy a résztvevők akár már az esemény végén megtalálják azt a személyt, akivel kooperálni szeretnének. A virtuális eseményen a gyártók és a designerek 15-20 perces webkamerás interjúk során ismerhetik meg egymást, valamint a preferenciákat és tehetik meg az első lépéseket az együttműködések felé.

Az esemény időpontja: 2021. május 17.

A Speed Dating-en való részvétel regisztráció köteles, melynek részletei hamarosan külön hír formájában is elérhetőek lesznek a HFDA weboldalán.
A pályázattal kapcsolatos kérdéseket, és a jelentkezéseket a designlab@hfda.hu e-mail címre várják!

A design Lab inkubációs programról bővebben: design LAB – Pályázati felhívás gyártók és designipari tervezők számára

MURCIA FOOD 2021 - Élelmiszeripari üzletember találkozó
2021-05-17 - 2021-05-21 | Online
Az Enterprise Europe Network társszervezésében megrendezésre kerülő MURCIA FOOD online üzletember találkozó résztvevőinek a tárgyalások lebonyolítása mellett lehetősége lesz megismerni az élelmiszer-technológia legújabb eredményeit bemutató előadásokhoz is csatlakoznia.

A nemzetközi üzletember találkozót a 10. Nemzetközi Élelmiszer- Technológia Szimpózium részeként rendezik meg, lehetőséget biztosítva az Európa egész területéről érkező cégeknek üzleti megbeszélések, kutatási javaslatok és potenciális projekt együttműködések előkészítését célzó konzultációk lebonyolítására.
Kiemelt témák:

Élelmiszerbiztonság és higiénia minden területen

allergének
eredetvizsgálat, nyomonkövethetőség

Biotechnológia

bioszenzorok
új élelmiszeripari termékek (prebiotikus, funkcionális stb.)

Körforgásos gazdaság

öko design
melléktermékek újrahasznosítása
betakarítás utáni veszteségek minimalizálása

Tartósítás, intelligens csomgaolás

aktív csomagolás
szuperkritikus állapotú gázok

A részvétel díjmentes, de előzetes regisztrációhoz kötött:
REGISZTRÁCIÓ

Global Innovation Summit 2021
2021-05-18 - 2021-05-20 | Online
A Global Innovation Summit keretében a vállalkozások, kutatóintézetek és szakmai szervezetek megismerhetik a legújabb, innovatív megoldásokat, új kapcsolatokat és együttműködéseket alakíthatnak ki, amik további piaci lehetőségeket biztosíthatnak számukra.

Kiemelt témák:

Green Transition – zöld megoldások, innovatív fejlesztések, kutatási és innovációs programok
Post COVID – a gazdaság fellendítése, nemzetközi együttműködések a válság után
Digital Transformation – innovatív ötletek megosztása a digitális és a fenntartható fejlődés érdekében, EUREKA

A rendezvényen történő részévtel díjmentes, de előzetes regisztrációhoz kötött:
REGISZTRÁCIÓ

Okos Városok Bajorországban - online B2B és szakmai előadások
2021-05-19 09:00 - 2021-05-20 16:00 (Europe/Helsinki) | Online
A két napos online esemény a „Bajorország – a megfelelő partner” (Bayern – Fit for Partnership) nemzetközi projekt részeként valósul meg a Német-Magyar Ipari és Kereskedelmi Kamara (DUIHK) szervezésében.
Az online esemény időpontja: 2021. május 19-20.
A rendezvény végleges programja a magyar résztvevők által kitöltött kérdőívek kiértékelése után, a résztvevők igényeinek figyelembevételével kerül kialakításra.
Vegyen részt az online-rendezvényen, tudjon meg többet a bajorországi okos városokról, ismerjen meg legjobb bajorországi gyakorlati példákat és bajor vállalatokat, építsen kapcsolatokat!
A rendezvény nyelve: német-magyar
PROGRAMTERV
2021. május 19. 9:00-11:30

9:00
Köszöntő – TUM-Tech GmbH / Bayern International / Német-Magyar Ipari és Kereskedelmi Kamara

9:10
Egy városfejlesztési koncepció bemutatása

9:40
Fenntartható és integrált mobilitás egy nagyvárosban

10:10
Szünet

10:20
Falusias régiók digitalizálására irányuló kísérleti koncepció bemutatása

10:50
Bajor cégek prezentációja az alábbi témákban: mobilitás – energia – vállalkozásfejlesztés, tudomány – gazdaság – innováció

2021. május 20. 9:00 – 16:00

9:00
Köszöntő

9:05
Az E-mobilitás Klaszter kezdeményezés bemutatása: elektromos járművek, okos hálózat és töltési infrastruktúra

9:35
Egy start-up közösségi tér bemutatása

10:00
Bajor cégek prezentációja az alábbi témákban: mobilitás – energia – vállalkozásfejlesztés, tudomány – gazdaság – innováció

11:30
Szünet

13:30
B2B megbeszélések a bajor vállalatok és a magyar résztvevők között

RÉSZVÉTEL

Az online előadásokon és B2B megbeszéléseken való részvétel díja 85,- EUR + ÁFA.
Jelentkezés: a letölthető kérdőív kitöltésével és visszaküldésével a szabo@ahkungarn.hu e-mail címre:

KÉRDŐÍV

A rendezvény linkjét a konferencia előtt néhány nappal küldik meg az addig beregisztrált résztvevőknek.
Az előadások szinkrontolmácsolással hangzanak el.

JELENTKEZÉSI HATÁRIDŐ

2021. április 12.

További információ: Német-Magyar Kereskedelmi és Iparkamara

TURIZMUS SUMMIT 2021- RESTART
2021-05-26 10:00 - 19:00 (Europe/Helsinki) | Online
A CED Közép-európai Gazdaságfejlesztési Hálózat Nonprofit Kft. szabadkai irodája szervezésében megvalósuló online B2B-val egybekötött online fórum fókuszában a vajdasági turisztikai kínálat és a kapcsolódó könnyűipari ágazatokban rejlő beszállítói lehetőségek állnak.

Fotó: www.pixabay.com
A rendezvény első részében bemutatásra kerülnek a vajdasági régió nyújtotta turisztikai, befektetési és exportlehetőségek. Az előadásokat követő B2B-re várjuk a lehetséges magyar beszállítókat vajdasági éttermekbe, szállodákba, az utazásszervező irodákat, továbbá a kerékpáros-, öko-, kaland-, lovas-, vízi turizmus és szabadidős tartalmak, wellness kiépítésével foglalkozó vállalkozásokat.
A beszállítói fórum tárgyalásai az ITT&MOST online platformon keresztül fognak zajlani, ahol jelenleg közel 700 cég üzleti ajánlatai között van lehetőségük megtalálni az Önöknek legmegfelelőbb üzleti partnereket!
Programterv:
10:00-10:10 Köszöntők, felvezető előadások
Dobó István – CED Közép-európai Gazdaságfejlesztési Hálózat Nonprofit Kft., Szabadka
10:10-11:00 Szakmai előadások – moderátor: Dobó István
Pelt Ilona – Vajdaság tartományi idegenforgalmi és gazdasági segédtitkár – Vajdasági turisztikai fejlesztési stratégia csapásvonalai
Seres István – Kolo Szerb Kulturális Központ igazgató – Mórahalom, a „Balkán Kapuja”
Ercsi Hargita – А városi tanács idegenforgalommal, beruházásokkal és nemzetközi kapcsolatokkal megbízott tagja – Szabadka város épített és kulturális öröksége, mint turisztikai kínálat
Bödő Marianna – Smart Marketing tulajdonos – Város marketing és kommunikációs platformok a turizmusban
Dankó Dénes – Kárpát –medencei Turisztikai Egyesület elnöke – Helyzet elemzés a turizmusban és várható trendek Szerbiában és a Kárpát Medencében 2021-re
Kérdések-válaszok az egyes előadások után.
11:00-19:00 Online kétoldalú üzleti tárgyalások

A rendezvényen való részévtel díjmentes, de előzetes regisztrációhoz kötött:
This form is currently closed for submissions.

Mobilitás és közlekedés a H2020 keretprogramban - nemzetközi üzletember találkozó
2021-05-27 - 2021-06-01 | Online
Az Enterprise Europe Network társszervezésében megvalósuló online nemzetközi üzletember találkozóra várnak, minden a közlekedésiparban és szállítmányozásban tevékenykedő céget, egyetemet, kutatóintézetet, akik nyitottak új üzleti kapcsolatok, technológiai és lehetséges H2020 együttműködések kialakítására.

Az NKFI Hivatal, a lengyel NCBIR (National Centre for Research and Development), a szlovák SLORD (Szlovák Kutatási és Fejlesztési Kapcsolattartó Iroda) és a litván LINO (Litván K + F kapcsolattartó Iroda), valamint a cseh CZELO (Cseh Kutatási, Fejlesztési és Innovációs Kapcsolattartó Iroda) irodák közös szervezésében megvalósuló virtuális tájékoztató és partnerkereső rendezvény a Horizont Európa keretprogram Közlekedés területére fókuszál, a pályázni szándékozóknak bemutatva a megnyíló finanszírozási lehetőségeket és a kapcsolódó szakpolitikai hátteret.

A rendezvény bemutatkozási lehetőséget is biztosít azon vállalkozásoknak, egyetemeknek, kutatóintézeteknek, nonprofit szervezeteknek, amelyek jövőbeli projekt partnereiket keresik. Lehetőség lesz projekt ötletek rövid ismertetésére, valamint B2B megbeszélésekre is.
A rendezvény ingyenes, de regisztrációhoz kötött:
REGISZTRÁCIÓ

A kozmetikai termékcsomagolás jövője - Match2Pack: Cosmetics
2021-06-04 11:00 - 2021-06-11 17:00 (Europe/Helsinki) | Online
Az Enterprise Europe Network társszervezésében megrendezésre kerülő online üzletember találkozón a résztvevők a kétoldalú üzleti tárgyalások mellett lehetőséget kapnak a csomagolástechnika kozmetikai iparra kifejlesztetett legújabb, fenntartható megoldásainak megismerésére.

A fenntarthatóságot és zöld megoldásokat előtérbe helyező gondolkodásmód előhívta a körkörös gazdaság koncepciójának bevezetését a kozmetikai iparban is. A csomagolóanyagok újrahasznosítási lehetőségeinek újratervezésével, illetve a csomagolás nélküli kozmetikai termékek bevezetésével a hazai vállalkozások számára is egyre több lehetőség nyílik meg a nemzetközi piacon.
A megadott tárgyalási napokra lehet jelölni előzetesen a résztvevőket, így célszerű maximálisan kihasználni a tárgyalási időt a legígéretesebbnek tűnő résztvevőket jelölve, DE érdemes egy bemutatkozó üzenet küldésével akár az összes résztvevővel felvenni a kapcsolatot.
Kiemelt témák:

Újrahasznosított anyagok
Biológiailag lebomló anyagok
Kozmetikai csomagolástechnika
Kozmetikai alapanyagok

A részvétel díjmentes, de előzetes regisztrációhoz kötött:
REGISZTRÁCIÓ

Élelmiszeripari beszállítói fórum - Food eirEEN 2021
2021-06-09 08:00 - 16:00 (Europe/Helsinki) | Online
Az Enterprise Europe Network szervezésében megvalósuló üzletember találkozón várnak minden élelmiszeripari gyártót, forgalmazót, nagykereskedőt.

Egyedülálló lehetőség személyes virtuális üzleti találkozókon való részvételre Írországból és az EU-ból származó vezető élelmiszeripari vállalkozások beszerzőivel. A rendezvény célja az élelmiszeripar és a kapcsolódó szakterületek vállalkozóinak nemzetközi üzleti együttműködésének elősegítse, teret adva a legújabb fejlesztések és innovatív megoldások bemutatására.
A részvétel díjmentes, de előzetes regisztrációhoz kötött.
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

ITAPA Online Matchmaking 2021 - nemzetközi üzletember találkozó az IT szektornak
2021-06-10 - 2021-06-11 | Online
Az Enterprise Europe Network társszervezésében megrendezésre kerülő online üzletember találkozóra várnak minden, az IT és kapcsolódó szektorokban tevékenykedő vállalkozást.

A nemzetközi üzletember találkozó, mely Szlovákia legnagyobb IT tematikájú rendezvényének – ITAPA 2021 – keretében zajlik, ahol a résztvevők a kétoldalú üzleti tárgyalásokon szélesíthetik ügyfélkörüket, megismerve az aktuális nemzetközi piaci információkat, legújabb trendeket, technológiai újításokat.
Kiemelt témák:

Kiberbiztonság
Digitális egészségügy
Digitalizáció
e-kormányzás

A részvétel díjmentes, de előzetes regisztrációhoz kötött:
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

INNOVATION VILLAGE 2021 - Középpontban a zöld megoldások, energetika és körforgásos gazdaság
2021-06-24 | Online
Az Enterprise Europe Network társszervezésében online nemzetközi fórumra és üzletember találkozóra kerül sor, melynek középpontjában a zöld fejlesztések és a digitális átalakulás állnak.

A kétoldalú üzletember találkozók mellett szakmai workshopok keretében ismerkedhetnek meg a résztvevők a digitális és okos eszközök bevezetésével, kiterjesztésével kiaknázható energetikai fejlesztésekkel.
Kiemelt témák:

Digitális energia
Öko design
Erőforrások hatékony felhasználása a termelési folyamatokban
Energiahatékonyság
Zöld mobilitás
Hidrogén üzemanyagcellák
Vízkészlet integrált kezelése
Hulladékanyag (újra)feldolgozása
Okos város és intelligens épület
Intelligens hálózat és energiatárolás

A rendezvény díjmentes, de a részvétel előzetes regisztrációhoz kötött:
REGISZTRÁCIÓ

Qatar Matchmaking & Exhibition Event 2021 - Online üzletember találkozó
2021-07-13 - 2021-07-15 | Online
A Qatar Development Bank és az Enterprise Europe Network Quatar virtuális nemzetközi üzletember találkozót szervez, melyre várják az érdeklődő magyar vállalkozásokat is!

A rendezvényre a következő ágazatokban működő vállalkozásokat várják:
• Építőipar,építőanyagok,elektromos berendezések
• Műanyag és csomagolás
• Vegyi termékek
• Papírtermékek
• Gyorsan forgó fogyasztási cikkek (FMCG)
• Élelmiszeripar, vendéglátás
• ICT, startup
• Gyógyszeripar, egészségügy és orvosi felszerelések
A rendezvény díjmentes, de előzetes regisztrációhoz kötött:
REGISZTRÁCIÓ

INN4MECH - mechatronikai üzletember találkozó
2021-07-15 | Online
Nemzetközi üzletember találkozóra kerül sor az Inn4Mech konferencia keretében, melyre várnak minden a mechatronika területén tevékenykedő mérnököt, kutatót, KKV-t és nagyvállalatot!

Az Inn4mech konferencia (http://inn4mech.eu) nemzetközi színteret biztorsít a járművek mechatronikájával foglalkozóknak szakmai és üzleti tárgyalások, workshopok lebonyolítására. Az idei évben a rendezvény az off-highway járművek R-evolúciójára fókuszál.
Kiemelt témák:

szimuláció
kiterjesztett / virtuális valóság
mesterséges intelligencia / gépi tanulás
járművek zöldítésére szolgáló technológiák
hajtástechnika
érzékelő technológia
szoftverfejlesztés
adalékanyagok gyártása / 3D nyomtatás
új / innovatív anyagok

REGISZTRÁCIÓ

Robotika és digitalizáció a termékgyártásban - online üzletember találkozó
2021-08-17 13:30 - 16:30 (Europe/Helsinki) | Online
Többek között az Enterprise Europe Network, a Dél-Dániai Egyetem (SDU) és az Odense Robotics társszervezésében kerül megrendezésre a digitalizáció, a robotika, a dróntechnológia, és a zöld technológia témakörében zajló nemzetközi üzletember találkozó.

A partnerkereső rendezvényre várják a téma iránt érdeklődő vállalkozások, szervezeteket és kutatóintézetek jelentkezését, akik potenciális üzleti és projektpartnerekkel is találkozhatnak. A tárgyalási lehetőség mellett előadásokon mutatják be, hogyan és miért érdemes az Ipar 4.0 technológiákat alkalmazni a nagyüzemi termékek gyártásában.
Az üzleti találkozón való részvétel ingyenes, de előzetes regisztráció szükséges:
REGISZTRÁCIÓ

Digital-Science-Tech Hub for Innovations 2021- online üzletember találkozó
2021-08-25 09:00 - 2021-08-28 16:00 (Europe/Helsinki) | online
Az Enterprise Europe Network szervezésében megrendezésre kerülő esemény célja: a tudományos, valamint a kis- és középvállalkozások (kkv-k) együttműködéseinek elősegítése, annak ösztönzésére, hogy kihasználják saját innovációs potenciáljukat és kibővítsék nemzetközi kapcsolataikat ezen a téren.
A Science Tech Hub 2021 elnevezésű rendezvény összehozza a fejlett technológia, a mérnöki megoldások és a digitális világ különböző területeinek képviselőit. Több mint 500 kutató, tudós, mérnök, üzleti, műszaki és politikai szakember részvételével, cél a kutatás és az ipari együttműködés előmozdítása, az innovációs ökoszisztéma prioritása és megerősítése.
A Digital-Science-Tech Hub for Innovations 2021 rendezvény célja, hogy egyedülálló lehetőséget biztosítson a résztvevő szervezetek számára az alábbiakban:

Kutatási és innovációs eredmények bemutatása,
Know-how és innovatív technológiák bemutatása,
Új technológiai megoldások keresése,
Potenciális üzleti partnerekkel való találkozás,
Partnerkeresés az európai K + F projektekhez,
Határokon átnyúló kapcsolatok kiépítése.

Új témák / lehetőségek a 2021-es évben:

Technológia,
Robotika,
Mesterséges intelligencia, neuronhálók és információfeldolgozás,
Legújabb virtuális valóság technológiák,
Nagy adatbázisok programozása és feldolgozása,
A legújabb, legkorszerűbb virtuális valóság technológiák.

További információ:
REGISZTRÁCIÓ

Riga Food 2021 - online üzletember találkozó
2021-09-08 - 2021-09-10 | online
A Lett Technológiai Központ és az Enterprise Europe Network 13. alkalommal szervezi meg a Riga Food üzletember-találkozót 2021. szeptember 8-10. között. A balti államok egyik legnagyobb élelmiszeripari vására ezúttal online formában kerül megrendezésre.
A Riga Food élelmiszeripari vásár minden évben felvázolja az élelmiszeripar fejlődésének tendenciáit, kiemeli az újdonságokat, és számos komoly és megbízható vállalkozást mutat be.
Ahogy a korábbi években, úgy idén is az élelmiszeripari kiállítás és vásár keretében kerül megszervezésre a nemzetközi üzletember-találkozó, de ezúttal a szervezők online formában, kétoldalú találkozók révén biztosítják a vállalatok számára, hogy új partnereket és üzleti lehetőségeket találjanak az élelmiszerágazatban, például új technológiaátadásokat, kereskedelmi megállapodásokat, valamint kutatási és fejlesztési támogatás.
Kiket várnak a rendezvényre?

kis- és középvállalkozások (új termékeket és technológiákat kínálnak vagy kérnek)
az innovatív élelmiszer-technológiák kutatói és fejlesztői

REGISZTRÁCIÓ

Taiwan Long-Term Care Technology and Solution Online Biz Meeting - online üzletember találkozó
2021-09-15 07:00 - 13:00 (Europe/Helsinki) | online
A Taiwan External Trade Development Council (TAITRA) online B2B-találkozókat szervez 2021. szeptember 15-én.
A főbb témakörök az egészségipar, elektronika, szoftverfejlesztés, okos megoldások, stb.
A rendezvény angol nyelvű.
Jelentkezési határidő: 2021. augusztus 24.
A résztvevő taiwani cégek ismertetője letölthető innen: Taiwan cégek
További információ a rendezvényről és a résztvevő vállalkozásokról: taiwan-pavilion.com/longtermcaretech
REGISZTRÁCIÓ

Magyar-Kínai (Shanghai) Üzleti Fórum - webinárium és üzletember találkozó
2021-09-16 08:30 - 11:00 (Europe/Helsinki) | online
A Magyar Kereskedelmi és Iparkamara Magyar-Kínai Tagozata és a Sail Shanghai közösen szervez online B2B-találkozókkal egybekötött webináriumot. Az esemény kiváló lehetőséget biztosít az érdeklődő cégek számára, hogy a pandémia okozta utazási nehézségek ellenére bővítsék kínai üzleti kapcsolataikat. A B2B-találkozókon megközelítőleg 15 kínai cég vesz részt a következő témakörökben:

LED-kijelzők/világítástechnika
élelmiszeripar
IT/ICT
környezetvédelmi technológiák
smart city.

A rendezvény angol nyelvű leírása, valamint a B2B-találkozón résztvevő kínai cégek listája csatoltan található. A kínai cégeken kívül több sanghaji üzleti szövetség is képviselteti magát a webináriumon:

Sanghaji Kommunikációs Ipari Szövetség
Sanghaj LED Ipari és Technológiai Szövetség
Sanghaji Élelmiszeripari Szövetség
egyéb sanghaji ipari szervezetek

A konferencia angol nyelven zajlik, a kínai nyelvű előadásához a kínai partnerek angol nyelvű tolmácsolást biztosítanak!
PROGRAMTERV

8.30-8:35
Megnyitó beszéd
Ms. Beilei Wang, a Sail Shanghai főtitkára

8.35-8:40
A Magyar Kereskedelmi és Iparkamara képviselőjének beszéde
Nádasi Tamás, az MKIK Magyar-Kínai Tagozatának elnöke

8.40-8.50
A magyar-kínai gazdasági és politikai kapcsolatok helyzete
A Sanghaji Főkonzulátus képviselője (felkérés alatt)

8.50-8.55
A Shanghai Federation of Economic Organizations képviselőjének köszöntője
A Shanghai Federation of Economic Organizations képviselője (felkérés alatt)

8.55-9.00
Együttműködési megállapodás aláírása az MKIK Magyar-Kínai Tagozata és a Sail Shanghai között

9.00-9.10
A kiállított kínai- és magyar termékek megtekintése online

9.10-11.00
Magyar és kínai cégek bemutatkozása, B2B-találkozók

Jelentkezési határidő: 2021. szeptember 14., kedd, 12:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadják el. A rendezvényen való részvétel ingyenes, de előzetes online regisztrációhoz kötött.
Letölthető dokumentumok

A rendezvény angol nyelvű leírása
B2B-találkozón résztvevő kínai cégek listája

REGISZTRÁCIÓ

Connect2Slovenia - Nemzetközi üzletember találkozó
2021-09-16 09:30 - 19:00 (Europe/Helsinki) | Celje Fair, Dečkova cesta 1., Celje, 3000, Szlovénia
Szlovénia vezető nemzetközi partnerkereső rendezvénye, többek között az Enterprise Europe Network közreműködésével kerül megrendezésre. Az esemény – amely a celjei Nemzetközi Kiállításon (MOS) belül zajlik – összeköti a kkv-kat, a feldolgozóipari és egyéb szektorokat a hatékony és célorientált hálózatokkal – egyéni találkozók a régió potenciális üzleti partnereivel.
A COVID-19 miatt az aktuális viszonyokhoz igazítják az eseményt. Ebben az évben korlátozzák a résztvevők számát (a regisztráció a beérkezés sorrendjében történik). Lehetőség lesz a helyszínen COVID tesztet végezni, valamint maszkok, kézfertőtlenítő is rendelkezésre fog állni a résztvevők számára. Továbbá maximalizálják az asztalok közötti távolságot és a tárgyalópartnereket plexifal fogja elválasztani.
A celjei Nemzetközi Kiállítás (MOS) évente több mint 800 közvetlen és 1400 képviseltet és több mint 100 000 látogatót vonz. Öt szegmensre oszlik: MOS Home, MOS Technique, MOS Tourism, MOS B2B és MOS Plus. Hagyományosan a vásárnak van egy partnerországa, ami megkönnyíti a gazdasági kapcsolatok kialakítását az országok között, 2021-ben partnerország Magyarország.
Fő témák:

Gépkocsi- és jármű részegységeinek gyártása
Fémipar
Faipar
Elektromos készülékek, villamos berendezések gyártása
Fenntartható építőipar
Műanyag-, gumi-, kompozitgyártás
Vegyipar
Megújuló energia
Ipar 4.0 megoldások / technológiák (okos gépek, robotok, okos logisztika, kiberbiztonság)
Kutatás, fejlesztés és technológiatranszfer
Mobilitás, szállítmányozás és logisztika
Kereskedelem

A kapcsolódó celjei Nemzetközi Kiállításról (MOS Fair) további információ elérhető itt: https://ce-sejem.si/en/fairs/52nd-mos/
Az üzletember találkozóra regisztrálni itt lehet:
REGISZTRÁCIÓ

Lengyel-Magyar Gazdasági Nap Győrben
2021-09-17 08:00 - 17:00 (Europe/Helsinki) | Győr-Moson-Sopron Vármegyei Kereskedelmi és Iparkamara székháza, Szent István út 10/A., Győr, Győr-Moson-Sopron, 9021, Magyarország
A Győr-Moson-Sopron Megyei Kereskedelmi és Iparkamara Enterprise Europe Network Irodája és Győr Megyei Jogú Város Lengyel Nemzetiségi Önkormányzat közös rendezvénye a Lengyel-Magyar Gazdasági Nap, mely a lengyel és magyar vállalkozások üzleti kapcsolatainak elősegítését támogatja.
A gazdasági fórum és üzletember találkozó célja, hogy bemutassa a gazdasági és kereskedelmi együttműködés lehetőségeit a két országban működő vállalatok között, és lehetőséget biztosítson a tárgyalásokra. A rendezvény első felében előadást hallhatnak a budapesti Lengyel Köztársaság Nagykövetségének meghívott előadójától, valamint bemutatják Győr-Moson-Sopron megye gazdasági helyzetét.
Az előadásokat követően üzletember találkozóra kerül sor, amelyre várják a vállalkozások jelentkezését!
Az eseménynek a Győr-Moson-Sopron Megyei Kereskedelmi és Iparkamara ad otthont.
Vegyen részt a Lengyel-Magyar Gazdasági Napon szeptember 17-én, ahol lehetősége lesz e két ország vállalkozásainak a tárgyalásra, kapcsolatépítésre.
Időpont: 2021. szeptember 17. (péntek)
Helyszín: Győr-Moson-Sopron Megyei Kereskedelmi és Iparkamara (9021 Győr, Szent István út 10/A)
Regisztrálni a rendezvény honlapján lehet:
REGISZTRÁCIÓ

Life Science Partnering 2021
2021-09-21 09:00 - 17:00 (Europe/Helsinki) | Online
A nemzetközi Life Science Partnering 2021 összeköti az élettudományok területén a tudományos és ipari szervezeteket. Mind a tudósoknak, mind a vállalkozásoknak lehetőségük nyílik arra, hogy bemutassák az ipar szempontjából releváns tudományos eredményeket, és meghatározzák az együttműködés lehetséges területeit.

A 2019-es év sikerét követően a nemzetközi Life Science Partnering 2021 ideális hálózati platformot biztosít az élettudományi mérnöki és egészségügyi technológiára összpontosító projektpartnerek felkutatásához. A Life Science Partnering 2021-et a Standortagentur Tirol, a Life Science Cluster Tirol és az Enterprise Europe Network szervezi.
A rendezvény virtuálisan zajlik. A konferencián való részvétel díjmentes – a rendezvényre való regisztráció kötelező!
A netvörking kihívásai az ilyen és ehhez hasonló eseményeken (általában)
Általában az előadókkal, kiállítókkal és olyan emberekkel beszélget, akikkel véletlenszerűen találkozik, és a szünetekben együtt kávézik.
De mi a helyzet az Ön együttműködési igényeivel? Kivel beszéljen először? Miről beszélj, ha először találkozik ezzel a személlyel? Az emberek csak udvariasságból érdeklődnek?
Megoldás a megfelelő kapcsolatok megtalálására
Regisztráljon és mutassa be magát profilban a többieknek az alábbiak szerint
Fénykép, logó és egy rövid szervezeti leírás
Termékek, szolgáltatások, projektötletek, leírása
ÉS most már a többiek is megtalálhatják Önt a „Résztvevők” menüpontban. Az Ön együttműködési igényeit is megtalálhatják a „Piactér” menüpontban.

Program
9:00 – 9:15 Köszöntő és megnyitó (élő adás)
9:15 – 10:30 Vitaindító előadás (élő adás) – Josef Martin Penninger, Director of the Life Sciences Institute (LSI) at the University of British Columbia
10:30 – 10:45 Kávészünet
10:45 – 12:00 Kutatók és vállalkozások mutatkoznak be (élő adás)
12:00 – 17:00 Partnerkeresés – kétoldalú tárgyalások az online térben
További információ és regisztráció

Magyar-Horvát Fejlesztési és Regionális Együttműködési Fórum a fenntartható fejlődés jegyében
2021-09-23 09:30 - 17:00 (Europe/Helsinki) | Építőipari és Építészeti Egyetem, Eszék, Horvátország:
A Magyar Külgazdasági és Külügyminisztérium, Magyarország Zágrábi Nagykövetsége és a CED Közép-európai Gazdaságfejlesztési Hálózat eszéki irodájának együttműködésében kerülnek megrendezésre a Magyar-Horvát Fejlesztési és Regionális Együttműködési Fórum a fenntarthatóság fejlődés jegyében elnevezésű konferencia és az azt követő B2B tárgyalások.
A téma a vidékfejlesztés, digitalizáció, a klímasemlegesség és egyéb környezetvédelmi célok megvalósítása Horvátországban, illetve ezen területeken a magyar-horvát együttműködés lehetőségeinek a „feltérképezése”.
A rendezvény helyszíne: Eszék, Horvátország – Építőipari és Építészeti Egyetem, Građevinski i arhitektonski fakultet, Osijek, Vladimira Preloga 3
A rendezvény időpontja: 2021. szeptember 23. (csütörtök) 9:30 – 17:00
A rendezvény horvát és magyar nyelven kerül lebonyolításra, szinkrontolmácsolás biztosítása mellett.
A rendezvény meghívott vendégei lesznek Horvátország szakmai szövetségei, az illetékes minisztérium munkatársai, az illetékes önkormányzatok képviselői, valamint a szektor piaci szereplői, akikkel B2B tárgyalási lehetőséget biztosítanak.
Az esemény a Planet Budapest 2021 Fenntarthatósági Expó és Világtalálkozó horvátországi felvezető rendezvénye.
Az esemény legfőbb célja, hogy a magyar vállalatok, cégek képviselői megismerjék Horvátország fenntartható fejlődés politikájára vonatkozó elképzeléseit. A horvát kormány 2030-ig szóló Regionális Fejlesztési Stratégiája, vidékfejlesztésen túl a digitalizáció, a klímasemlegesség és egyéb környezetvédelmi célok megvalósítását tűzte ki célul. A horvát kormány határozott célja, hogy a hátrányos helyzetű szlavóniai és határmenti régiók felzárkóztatása a teljes horvát „Pannon” térségben, különösen Eszék-Baranya megyében, fókuszálva a környezetvédelmi infrastruktúra fejlesztés területére.
A magyar környezetvédelemmel, iparral, innovációval, tiszta energiával, víziparral, fenntartható és okos városok fejlesztésével foglalkozó magyar cégek, vállalatok első kézből tájékozódhatnak a horvátországi szabályozást illetően, illetve megismerhetik a jelenlegi helyzetet és a várható fejlesztéseket, továbbá az azzal kapcsolatos finanszírozási lehetőségeket, amely információk biztosíthatják ezen programokba történő bekapcsolódásukat. Eszék-Baranya megye településeinek jelentős részében a víz és szennyvízszolgáltatás, a hulladékfeldolgozás elavult, nem energiahatékony, ezért minden szempontból időszerű ezek felújítása, modernizációja, amely területeken magyarországi vállalkozók mind technológiai, mind ár tekintetében versenyképesek és komoly eséllyel részt is vehetnek az említett beruházási projektekben.
A program további részleteit az alábbi meghívó és részletes program tartalmazza. A fórumon való részvétel előzetes regisztrációhoz kötött. Részvételi szándékát kérjük az osijek@ced.hu e-mail címen jelezni szíveskedjen 2021. szeptember 18-ig.
Meghívó
Részletes program

EEN Game Wave Festival 2021 - hibrid (személyes és online) üzletember találkozó
2021-09-24 07:00 - 2021-09-26 16:00 (Europe/Riga) | Jürmala, Lettország
Az Enterprise Europe Network közreműködésével immár személyes jelenléttel, Lettországban megrendezésre kerülő rendezvény célja: a gaming ipar szereplőinek összehozása, technológiai fejlesztések bemutatása, tanulás és szórakozás.
Az esemény résztvevőinek lehetősége nyílik online vagy személyes B2B találkozókon, tárgyalásokon, kiállításokon, workshopokon való részvételre, hogy jobban megismerjék a gaming ipar piaci hátterét, annak szereplőit, a legújabb technológiai innovációkat és az iparág nyújtotta lehetőségeket.
Főbb programok:

Konferenciák – fő témái: gaming ipar, XR (Extended Reality, ún. kibővített valóság), hagyományos társasjátékok piaca
Game Jam – közös játéktervezés, rendelkezésre álló idő: 48 óra
Expo – izgalmas kiállítás, ahol játékok, innovatív technológiák és workshopok várják a látogatókat
B2B találkozók – előre egyeztetett időpontban, online, vagy a rendezvény helyszínén
Állásbörze – álláslehetőségek, munkáltatóknak és munkavállalóknak
Afterparty – kötetlen beszélgetés a résztvevőkkel, előadókkal, rendezőkkel

Időbeosztás itt elérhető: www.gamewave.eu/agenda
Regisztrálni itt lehet:
REGISZTRÁCIÓ

Biotechnológiai és gyógyszeripari virtuális üzletember találkozó - Japán
2021-09-27 - 2021-09-30 | Online
A 2021-es Európai Biotech ＆ Pharma Virtuális Üzletember találkozó üzleti kapcsolatokat kínál az iparági szakembereknek, akik potenciális partnereket keresnek a fenntartható üzleti fejlődés és növekedés biztosítása érdekében.

A Biotech ＆ Pharma Partnering Conference, amelyet korábban Oszakában tartottak, immár második éve virtuális eseményként online kerül megrendezésre! Az időeltolódás miatt a találkozókat 4 napon keresztül, szeptember 27. és 30. között lehet megszervezni. Minden találkozó videohívás formájában kerül megrendezésre, amely közvetlenül ezen a B2Match platformján keresztül, minden további szoftver nélkül lebonyolítható.
Az eseményről vázlatosan:
Időpont: 2021. szeptember 27-30.
Helyszín: Online
Részvétel: Díjmentes
Nyelv: Angol
A rendezvény célterületei

Gyógyszerkutatás és a gyógyszerkutatás támogatása
Regeneratív orvostudomány
Terápiás szerek, diagnosztikai szerek
A mesterséges intelligencia és az IoT technológiái az 1.-3. témakörhöz kapcsolódóan
Digitális orvostudomány (AI-alapú gyógyszerfejlesztés, gyógyszer-eszköz kombinációk stb.)
Digitális terápiák (nem farmakológiai terápiás rendszerek, alkalmazás-eszköz kombinációk)

További információ és regisztráció

ExpoCook2021 - hibrid üzletember találkozó
2021-09-28 09:00 - 2021-09-30 18:00 (Europe/Helsinki)
Az Enterprise Europe Network társszervezésében kerül megrendezésre 2021. szeptember 28 és 30-a között az ExpoCook 2021-es kiadása hibrid formában, középpontjában a Ho.Re.Ca szektorral!

Legyen kiállító, vegyen részt a plenáris üléseken és workshopokon és foglaljon üzleti tárgyalásokat. Egyedülálló lehetőség új üzleti kapcsolatok kiépítésére a kiváló minőségű ételek és italok, professzionális felszerelések, szállodák, turizmus és kapcsolódó területek képviselőinek!
Témák

Étel és italgyártás: hagyományos, organikus, mentes stb.
Gasztro és Borturizmus
Termékek, professzionális eszközök, felszerelések a Ho.Re.Ca szektor számára
Szolgáltatások szálláshelyek számára: építészeti, design és művészeti tanácsadás
Csomagolási megoldások
Belső, külső bútorok és design
IKT, könyvelő, és szállodai ügyviteli szoftverek
Marketing, kommunikáció, tanácsadás
Terítés: evőeszközök, abroszok, ezüst edények, porcelán, tányérok, poharak, kiegészítők
Munkaruha: szakácsoknak, éttermi és szállodai személyzetnek stb.
A Ho.Re.Ca. szektor víz- és hulladékgazdálkodása

Miért vegyen részt?

Kiállítóként: termékeit és szolgáltatásait potenciális partnerek széles körének mutathatja be
Vásárlóként: tapasztalt nemzetközi beszállítókat találhat az üzleti megbeszélések során
Piaci / értékesítési menedzserként: új nemzetközi ügyfelekkel találkozhat
Termékfejlesztőként: partnereket találhat az új ötletek, technológiák, innovatív megoldások megvitatásához és új együttműködések megkezdéséhez
Intézményi érdekelt félként: megmutathatja tevékenységét, és lehetőséget kaphat gyümölcsöző szinergiák kialakítására

További információk:
REGISZTRÁCIÓ

Meet in Italy for Life Sciences 2021
2021-09-29 - 2021-10-01 | Online
Az Enterprise Europe Network pécsi irodája is társszervezője a Meet in Italy for Life Sciences nemzetközi üzletember találkozójának.
Az esemény két részre oszlik:

folyamatos virtuális megbeszélések szeptember 15-től 2021. május 15-ig,
fizikai hálózatépítési esemény, amelynek időpontja 2021. szeptember 29. – október 1.

A regisztrálók az online felületen tárgyalásokra lesznek jelölhetőek, mely találkozókat a platform videohívás-konferencia rendszerének használatával bonyolíthatnak le.
Regisztrálhatnak: induló-, és működő vállalkozások, kutatási és egészségügyi szervezetek, befektetők, az élettudományban érdekelt területekről.
Az alábbi területekről várnak főként résztvevőket: gyógyszerészet, orvosi eszközök, biológia – biotechnológia, informatikai alkalmazások az egészségügyben, orvostudomány, emberi egészség és jólét, kapcsolódó értéklánc-tevékenységek.
Az üzletember találkozón való részvétel díjmentes, de előzetes regisztrációhoz kötött:
REGISZTRÁCIÓ
Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében.

MEDICA Healthcare 2021 - üzletember találkozó
2021-10-01 - 2021-12-23 | Online
A MEDICA 2021 a világ első számú egészségipari vására. Idén 20. alkalommal, a vásár mellett hibrid rendszerben, online és személyes jelenlét mellett nyújt lehetőséget az egészségipar valamennyi szereplője számára üzleti tárgyalásokra. Vegyen részt Ön is!

A MEDICA vásáron megrendezésre kerülő nemzetközi üzltebmer találkozónak már 20 éves hagyománya van. Az elmúlt években az eseményen mindig mintegy 40 országból mintegy 350 résztvevő vett részt, 700 előre kiválasztott és egyeztetett találkozóval.
A 2021-es év még mindig különleges évnek számít. A COVID-19 vírus hatásai még mindig mindennaposak mindannyiunk számára, különösen, az egészségügyi ágazatban. 2020-ban megtanultuk elfogadni a virtuális találkozókat, különösen a MEDICA vásár előtt és után. Ezért folytatni fogjuk ezeket a virtuális találkozókat. De nagyon örülünk, hogy a MEDICA 2021 során ismét lesz ilyen találkozó napok.
Tehát több tárgyalási napot és további eseményeket kínálunk.
A világjárvány következményei miatt, ahogy 2020-ban is, árcsökkentésre, a regisztrációs díj felezésére, valamint további fejlesztésekre számíthatnak a befektetők és az importőrök is. Ezen túlmenően a résztvevőknek a sikeres együttműködésekből is profitálniuk kell. Minden résztvevő, aki tájékoztat minket egy együttműködésről, és ezt írásban, dokumentumban megerősíti, visszakapja a regisztrációs díjat.
Miért érdemes részt venni?
Használja fel a rendezvényt új vállalkozások kezdeményezésére
Találkozzon az innovatív technológiák szolgáltatóival egész Európából és Európán kívülről
Lépjen kapcsolatba potenciális partnerekkel a jövőbeli együttműködés érdekében
Teremtsen határokon átnyúló kapcsolatokat a hosszú távú üzleti kapcsolatokhoz
Új partnerek keresése kutatási projektekhez
Regisztrációs díjak
200 Euró – Vállalkozások, szövetségek, kutatóintézetek stb. (az EGT-n kívüli területek)
100 Euró – Vállalkozások, egyesületek, kutatóintézetek stb. (EEN partnerországok)
50 Euró – Start upok (2018. január 1-jén vagy azt követően alapított kezdő vállalkozások, EEN partnerországok)
0 Euró – Befektetők, üzleti angyalok
0 Euró – külföldi termékek forgalmazásával foglalkozó vállalat vagy közbeszerző
Online tárgyalási napok:
2021. október 1. – 2021. december 23.
Személyes (és online) tárgyalási napok:
2021. november 15-18. – MEDICA 2021, Düsseldorf

További információ és regisztráció
Regisztrációs határidő: 2021. november 14.

24. Eszéki Őszi Vásár
2021-10-01 08:00 - 2021-10-03 17:00 (Europe/Helsinki) | Eszéki Vásár, Petőfi Sándor u. 204 a., Eszék, 31000, Horvátország:
Idén 24. alkalommal rendezik meg az Eszéki Őszi Vásárt. A rendezvényen évről évre több mint 200 kiállító mutatkozik be, és több mint 10.000 látogatót vonz az esemény, amely közel 5.000 m2-es kiállítási területen kerül megrendezésre.
A vásár fókusz ágazatai:

Élelmiszeripar és élelmiszer-feldolgozási technológiák
Mezőgazdasági gépgyártás
Növénytermesztés
Állattenyésztés

További részletek kérhetőek:
Weller Krisztina
weller.krisztina@ced.hu

Fejlesztések a gazdaságban – B2B-vel egybekötött üzleti fórum az Eszéki Őszi Vásáron
A kiállítás első napján, 2021. október 1-én 16 órakor, a CED Közép-európai Gazdaságfejlesztési Hálózat társszervezésében a kiállítás kísérő eseményeként szakmai fórumra és B2B-találkozóra kerül sor, mely alkalmával a kiállítóként megjelent vállalkozásokkal lehetőség nyílik további üzleti kapcsolatok kialakítására.
Az üzleti fórum célja:

a horvát vállalkozásokkal történő partnerkapcsolatok kialakításának, és az együttműködések kiszélesítésének támogatása;
a Gazdaságfejlesztési programokhoz kapcsolódó tervek ismertetése;
mezőgazdaságban hasznosuló innovatív informatikai megoldások bemutatása.

Témakörök:

Innováció a gazdaságban
Gazdaságfejlesztési programok
Informatikai megoldások a mezőgazdaságban
Vállalkozás-fejlesztés
Kapacitásbővítés
Digitalizáció

Az üzleti fórumon való részvétel ingyenes!
Részvételi szándékukat az osijek@ced.hu e-mail címen jelezzék.
Regisztrációs határidő: 2021. szeptember 25.
A rendezvénnyel kapcsolatban felmerülő kérdésekkel forduljanak bizalommal a CED eszéki irodájához.
Palizs-Tóth Hajnalka, irodavezető
+385 (91) 603 7269
osijek@ced.hu
Déra Kornélia, asszisztens
+385 (99) 307 7357
osijek@ced.hu

Marketplace Austria Food & Beverages 2021
2021-10-06 09:00 - 17:00 (Europe/Helsinki)
Idén 16. alkalommal kerül megrendezésre a MARKETPLACE AUSTRIA FOOD & BEVERAGES 2021 élelmiszeripari fórum.
Az esemény kiváló alkalmat biztosít arra, hogy az élelmiszeripari cégek beszerzésért felelős szakemberei ellátogassanak Ausztriába, B2B-beszélgetéseket folytassanak, illetve ápolják üzleti kapcsolataikat nyugati szomszédunk élelmiszeripari gyártóival, nagykereskedőivel.
Helyszín: Bécs, Osztrák Gazdasági Kamara
Időpont: 2021. október 6.
Program: A rendezvény előzetes programja ITT tekinthető meg.
Részvételi díj és egyéb költségek: A részvétel a külföldi cégek számára ingyenes.
Figyelem! Helyek csak korlátozott számban érhetőek el, ill. a jelentkezés sorrendjében érvényes. Az oda-, illetve visszaút egyénileg és saját költségen történik.
A jelentkezést csak abban az esetben tudják elfogadni, ha a feltüntetett osztrák cégek közül legalább öttel kíván B2B beszélgetést folytatni, és ezt a honlapon történő regisztrációnál jelzi is.
A rendezvény nyelve: A program és a tárgyalások angol nyelven zajlanak.
További információk angol nyelven a rendezvény honlapján érhetőek el. A résztvevő osztrák cégek és profiljaik ezen a linken találhatóak.
REGISZTRÁCIÓ

WEgate Summit 2021 - Női vállalkozók Európa zöld növekedésének és digitális átalakulásának középpontjában
2021-10-07 10:00 - 16:30 (Europe/Helsinki) | Online
Várják, minden női vállalkozó részvételét a nemzetközi online konferencia keretében, ahol a résztvevők fenntartható üzleti modellekkel, pénzügyi befektetőkkel és különböző támogatási lehetőségekkel ismerkedhetnek meg, amellett, hogy üzleti tárgyalások során tovább szélesíthetik kapcsolati hálójukat és potenciális ügyfélkörüket.

A rendezvényre online kerül sor, a részvétel díjmentes, de előzetes regisztrációhoz kötött:
REGISZTRÁCIÓ
A rendezvény munkanyelve: angol.
Kiemelt témák:

Fenntartható finanszírozás, befektetési lehetőségek
Körforgásos gazdaság a KKV szektor szemszögéből
Nemek közötti egyenlőség a digitális zöld átmenet érdekében
Minden a digitális finanszírozásról

B2B-Meetings at International Forum Mechatronics 2021 - online és személyes üzletember találkozók
2021-10-19 - 2021-10-22 | Linz, Altenberger Straße 69, 4040 Linz, Ausztria
AZ Enterprise Europe Network közreműködésével megszervezett rendezvényen az érdeklődők személyesen (Linz, Ausztria) és virtuálisan is részt vehetnek. A helyszínen a látogatók részt vehetnek egy német nyelvű nemzetközi konferencián, melynek fő témája az ún. szimbiotikus mechatronika, amely a komplex gyártási rendszerek egy új, innovatív látásmódját mutatja be. A konferencián többek között előadások, workshopok, interaktív bemutatók várják a közönséget. A résztvevőknek a rendezvény keretein belül 20 perces időablakokban előre szervezett üzleti tárgyalások lebonyolítására is lehetőségük van.
A rendezvény időbeosztása ITT elérhető.
Regisztrálni itt lehet:
REGISZTRÁCIÓ
